Sekolah Kebangsaan Wakaf Mempelam

Sekolah Kebangsaan Wakaf Mempelam atau ringkasnya dikenali sebagai SK Wakaf Mempelam merupakan sebuah sekolah kebangsaan yang terletak di Terengganu, Malaysia. Sekolah ini terletak di Kilometer 13 Jalan Kuala Berang dalam kawasan perkampungan Kampung Wakaf Mempelam dalam Daerah Kuala Terengganu. SK Wakaf Mempelam merupakan salah satu sekolah yang terletak di bawah authoriti Pejabat Pendidikan Daerah (PPD) Kuala Terengganu.

Kod sekolah bagi SK Wakaf Mempelam ialah TBA3023. Status sekolah ini merupakan sekolah yang terletak di kawasan bandar dan merupakan sekolah kerajaan. Pada Julai 2021, SK Wakaf Mempelam memiliki jumlah keseluruhan pelajar sebanyak 667 orang. Ia terdiri daripada pelajar lelaki dan pelajar perempuan. Terdapat sebanyak 51 orang guru yang bertugas di SK Wakaf Mempelam pada bulan Julai 2021.

Sejarah
Sekolah Kebangsaan Wakaf Mempelam, Kuala Terengganu terletak lebih kurang 7 kilometer dari bandar Kuala Terengganu. Ia terletak di tepi jalan Kuala Terengganu ke Kuala Berang. Sekolah ini terletak di bawah Pentadbiran Pejabat Pelajaran Daerah Kuala Terengganu dan dikelompokkan di bawah Sekolah-sekolah Kuala Terengganu Selatan.

Nama sekolah ini diambil sempena nama kampung Wakaf Mempelam yang penduduknya 100% berbangsa Melayu. Mempunyai 711 murid dari Pra Sekolah hinggalah tahun 6, yang datangnya dari beberapa buah kampung berhampiran iaitu Kampung Wakaf Mempelam, Kampung Tok Jamal, Kampung Gelugor Raja, Kampung Wakaf Beruas, Kampung Panji, Kampung Kubang Tangga, Kampung Pengadang Baru dan Kampung Gong Pauh. Keseluruhan murid sekolah ini adalah murid Melayu dan beragama Islam. Kebanyakan ibu bapa atau penjaga murid bekerja sebagai kakitangan awam, buruh dan berniaga.

Sekolah ini mempunyai lima buah bangunan dari bangunan setingkat hinggalah empat tingkat. Mempunyai sebuah surau, bangunan ICT dan kedai sekolah. Sekolah ini dilengkapi dengan pusat sumber, dewan,kantin dan bilik bimbingan dan kaunseling. Sekolah ini mempunyai dua kawasan yang dipisahkan oleh satu parit awam yang dihubungkan laluan berbumbung.

 Alamat
Sekolah Kebangsaan Wakaf Mempelam
20050 Kuala Terengganu , Terengganu Darul Iman, Malaysia 
Telefon =  96227211
Email   =  tba3023@moe.edu.my

 Rujukan 

 Pautan luar 
 Sekolah Kebangsaan Wakaf Mempelam


Wakaf Mempelam
Wakaf Mempelam